Scut Botoșănean

„Mugur Călinescu, eroul necunoscut”.
2023-02-11 12:00 - 13:00 UTC | „Mugur Călinescu, eroul necunoscut”., Cimitirul Pacea, Botosani, Botosani, Romania
Pentru că, mai mult decât oricând, copiii noștri au nevoie de repere morale și de modele în adevăratul sens al cuvântului.

Pentru că, prin actul său de curaj, Mugur Călinescu este un adevărat model pentru orice tânăr botoșănean care își dorește sincer să iasă din tiparul conformisto-defetist al timpurilor noastre.

Asociația Scut Botoșănean, în parteneriat cu Inspectoratul Școlar Județean Botoșani, organizează sâmbătă, 11.02.2023, la ora 12:00, evenimentul „Mugur Călinescu, eroul necunoscut”.

Evenimentul va avea loc în cimitirul Pacea, la mormântul eroului anticomunist Mugur Călinescu.

În cadrul acțiunilor de comemorare se va săvârși o slujbă de pomenire, după care va avea loc premierea elevilor participanți la concursul „Mugur Călinescu, eroul necunoscut”.

Vă așteptăm cu drag!

Liga pentru Deșteptarea României

CONCURS DE ARTE PLASTICE „SFINȚII ÎNCHISORILOR”, EDIȚIA a V-a, BOTOȘANI, 2022
2022-06-02 | CONCURS DE ARTE PLASTICE „SFINȚII ÎNCHISORILOR”, Botosani, Botosani, Romania
REGULAMENT
CONCURS DE ARTE PLASTICE „SFINȚII ÎNCHISORILOR”,
EDIȚIA a V-a, BOTOȘANI, 2022
Seminarul Teologic Liceal Ortodox ”Sfântul Gheorghe” prin profesorul de artă plastică specializată, d-na Cătălina Felicanu, în parteneriat cu artistul plastic d-na Aida Șușter-Boțan, împreună cu dl. președinte al Asociației ”Scut Botoșănean” Bogdan Cărăușu, Palatul Copiilor Botoșani și cu Muzeul Județean Botoșani organizează: CONCURSUL DE ARTE PLASTICE ”SFINȚII ÎNCHISORILOR” cu subiectul de lucru ”SFINȚII ÎNCHISORILOR”.
Scopul: Concursul își propune atragerea unui număr cât mai mare de elevi de la școlile și liceele din municipiul Botoșani și din județul Botoșani pentru a face cunoscută istoria recentă a României și a dezvolta un simț al apartenenței față de acest neam.
Obiective: a. Descoperirea și dezvoltarea aptitudinilor din domeniul vizual.
b. Stimularea expresivității și creativității elevilor.
c. Se dorește documentarea subiectului pentru o mai bună cunoaștere a aspectelor ce au conturat cadrul închisorilor comuniste. Conștientizarea prezentului ca efect al trecutului.
d. Sensibilizarea culturală și exprimarea artistică prin intermediul artelor vizuale.
e. Valorificarea experienței constructive în abordarea creației artistice.
Parteneri: Inspectoratul Școlar Județean Botoșani, Asociația ”Scut Botoșănean”, Muzeul Județean Botoșani, profesorii de educație vizuală.
Concursul se adresează elevilor din clasele V-VIII și IX-XII din municipiul Botoșani, fiind structurat pe patru secțiuni și două grupe de vârstă: a.(V-VIII), b.(IX-XII).
Participanții vor crea lucrări în tehnici specifice artelor plastice: *Tehnici de lucru 2D – tuș, cărbune, tempera, guașe, acuarelă, culori acrilice, culori în ulei, pastel, cretă colorată, tehnică mixtă. *Tehnici de lucru 3D – sculptură sau relief (lut polimeric, ceramică, ghips, lemn etc.). Dimensiuni lucrări: A3, A2, A1 pentru compozițiile 2D în culoare și maxim 50* cm pentru compozițiile 3D și relief. (*dimensiuni variabile pentru înălțime, lungime și lățime)
Este permisă participarea cu maxim două lucrări de elev indiferent de tehnica abordată.

Lucrările vor fi aduse pe adresa Palatul Copiilor Botosani, Strada Mihail Kogălniceanu 19, 710185, Botoșani (în atenția d-nei profesor Cătălina Felicanu) până la data de 23 mai 2022 având trecute pe spatele lucrării următoarele: numele și prenumele autorului, clasa, unitate de învățământ, localitatea, titlul lucrării, tehnica, numele și prenumele profesorului îndrumător, număr de telefon de contact.
Lucrările vor fi evaluate de un juriu de specialitate format din artiști vizuali, un reprezentant al Bisericii Ortodoxe, un reprezentant al Asociației ”Scut Botoșănean” și un artist iconograf. Jurizarea se face pe două categorii: A. elevii de la școlile și liceele teoretice și B. elevii de la liceu vocațional. Se va ține cont de respectarea subiectului de lucru, originalitate, forța mesajului și capacitatea de redare a acestuia, expresivitate, executarea lucrării ș.a.
Lucrările participanților din clasele IX-XII trebuie să fie înrămate sau puse cu paspartu pentru o expunere potrivită. Lucrările participanților din clasele V-VIII vor fi expuse pe panouri provenite de la organizatori.
Cele mai bune lucrări vor fi premiate, pe categoriile sus-menționate, astfel vor fi: Premii I, Premii II, Premii III, Mențiuni I, Mențiuni II, Mențiuni III, Diplome de participare. Premii în valoare totală de 1500 de lei, incluzând premii în bani și materiale de lucru pentru creație.
Premierea va avea loc pe data de 2 iunie 2022 la Muzeul Județean Botoșani, cu prilejul vernisării expoziției cu cele mai reușite lucrări înscrise în concurs. Ora va fi anunțată ulterior.
După finalizarea expoziției participanți sunt rugați să ridice lucrările înscrise în concurs de la Seminarul Teologic Liceal Ortodox “Sfântul Gheorghe” până la finalul lunii iunie 2022.
SUCCES!
Relații la nr. de tel., persoane de contact: 0735613329 Bogdan Cărăușu

Coordonatori proiect
Prof. Cătălina Felicanu
Aida Șușter-Boțan

Donează pentru premiile concursului „SFINȚII ÎNCHISORILOR”

€0 of €3.000 raised

€ Donation Amount:

€5,00€10,00€20,00Altă Sumă
Make this donation every dayweekmonthquarteryear
Doneaza

Select Payment Method

Stripe - Credit Card

PayPal

Offline Donation

Personal Info

First Name *

Last Name

Email Address *

Credit Card Info

This is a secure SSL encrypted payment.

Terms

Confidențialitate
Citeste aici https://www.xn--scutbotonean-5nb500b.ro/gdpr/

Show Terms
Hide Terms

Accepți termenii și condițiile?

Donation Total:

€5,00
One Time

Eveniment „Eminescu trăiește prin noi”.
2022-01-14 08:00 - 17:00 | Botosani
Asociația „Scut botoșănean”, în parteneriat cu Muzeul Județean Botoșani, organizează a cincea ediție a evenimentului „Eminescu trăiește prin noi”.
Sâmbătă, 15 ianuarie 2022, începând cu ora 13:00, în cadrul spectacolului omagial „Eminescu trăiește prin noi”, ediția a V-a, trupa de teatru antic „KATHARSIS”, coordonată de prof. Dr. Coca Dorica, va evidenția vitregita operă dramatică eminesciană prin piesa de teatru ”Decebal”. Spectacolul va avea loc la Muzeul Județean de Istorie, Botoșani și va include și momente poetice ale elevilor Seminarului Teologic Liceal Ortodox „Sf. Gheorghe” Botoșani, pregătite de prof. Țifrea Corina, precum și ale elevilor de la Școala „Ștefan cel Mare”, profesor coordonator Cărăușu Alina.
Evenimentul se va desfășura cu respectarea regulilor impuse de modificările legislative în vigoare.
Vă așteptăm cu drag!
